חוק הבולים (שם מלא: חוק חובות המושבות האמריקניות, 1765) היה חוק שקבע הפרלמנט הבריטי בשנת 1765, אשר חייב את שלוש עשרה המושבות הבריטיות בצפון אמריקה במס בולים. חוק דומה חל על תושבי בריטניה הגדולה מזה כמה עשורים לפני כן, אך בניגוד לתושבי בריטניה, לתושבי המושבות לא ניתן ייצוג בפרלמנט. החוק בוטל לאחר שנה בעקבות מחאת המושבות והנזק הכלכלי שגרמה המחאה לממלכה. נהוג לראות בחוק כאחד הזרזים לפרוץ המהפכה האמריקאית, במהלכה נפרדו המושבות מהאימפריה הבריטית והקימו את ארצות הברית של אמריקה.
הסיבות לחקיקת החוק.
החוק נחקק כדי לכסות את ההוצאות הכבדות של מלחמת הצרפתים והאינדיאנים ולכלכל חיל משמר לטריטוריה החדשה של בריטניה בקנדה. החוק עבר בפרלמנט הבריטי ביוזמת שר האוצר בממשלתו של ויליאם פיט - צ'ארלס טאונסנד, ללא מתנגדים ב-22 במרץ 1765 ונכנס לתוקף באחד בנובמבר באותה השנה. חשוב לציין שחוק דומה היה קיים באי הבריטי מ-1694, אלא שבמושבות נועדו המיסים להיות נמוכים יותר. בנוסף, החוק נועד לאזן את רמת המיסוי בין אזרחי הממלכה לבין תושבי המושבות האמריקניות: עד אז, כל אזרח בריטי שילם בממוצע פי 26 יותר מס לשלטון הבריטי מאשר תושבי המושבות.
התגובות לחוק.
השלב הראשון.
בטרם עבר החוק בפרלמנט הבריטי נערכה עבורו תעמולה גדולה. היחס לחוק היה דואלי - מצד אחד הייתה אליו התנגדות עזה ומצד שני היו ניסיונות של לא מעט אישי ציבור להתמנות למפיצי בולים, לדוגמה ריצ'רד הנרי לי.
השלב השני.
המחאה עברה לשלב הבא כאשר פטריק הנרי, עורך דין מאזורי הספר של וירג'יניה הגיש לפרלמנט מסמך שכלל שבע הצעות בנוגע להתנהגות הממשל הבריטי שהיו אומנם קונקרטיות למדינתו, אך בשל הדמיון הרב בין המושבות אפשר היה בקלות רבה להחיל אותן גם על שאר המושבות. על-פי הטענות, לפרלמנט האנגלי אין הזכות להטיל מיסים על המתיישבים אלא רק לפרלמנט של וירג'יניה עצמה. כמו כן הוא טען שחוק הבולים פוגע בזכויות שמהן נהנו תושבי וירג'יניה מאז ומעולם בגלל היותם אנגלים, דהיינו מייצוג הולם בפרלמנט כפי שיש לתושבי האי הבריטי. בנוסף להצעות הכעיס את יושבי המליאה כאשר הצהיר:
אמנם הנרי התנצל על הדברים מאוחר יותר, אך האפקט לנאומו הסוער נשאר כשהיה.
השלב השלישי.
תנועת המחאה התפשטה עד מהרה הלאה ולבשה מימד חשוב יותר במסצ'וסטס. שם קבוצות שנתקראו "בני החירות" בזזו את ביתו של סגן המושל, התקיפו, איימו ותלו בחוצות העיר בובות בדמות תומכי החוק. פעולותיהם גרמו למפיצי בולים רבים להתפטר, חלקם באונס. על פי דרישת מסצ'וסטס התכנס בניו יורק "קונגרס חוק הבולים" שבו השתתפו נציגיהם של תשע מהמושבות.
הקונגרס שלח למלך ולשני בתי הפרלמנט עצומה שקראה לביטול החוקים שהחלו להתקבל מקץ מלחמת שבע השנים. הם טענו שלא ייתכן שהמלך יטיל עליהם מיסוי ללא ייצוג שלהם בפרלמנט במקביל. סיסמתם המפורסמת הייתה - "No taxation without representation", בתרגום חופשי - "אין מיסוי ללא ייצוג".
בנוסף לכך החלו להתגבש במושבות קבוצות סוחרים שהטילו חרם על מוצרים בריטיים. כתוצאה מהסירוב להפיץ את הבולים כמעט ונעצר לגמרי המסחר במושבות.
ביטול החוק.
ב-18 במרץ 1766 ביטל הכתר הבריטי את החוק. הביטול היה בעיקר כתוצאה מלחצם של סוחרים בריטים שהודאגו מהפסדיהם ההולכים וגדלים במושבות המשותקות מסחרית. הם התהוו כקבוצות לחץ על הפרלמנט והשתמשו לשם כך בכוחם הרב. ביום בו בוטל החוק התקבל חוק מקביל - החוק ההצהרתי.
דג כסף
דמי מור
דמי ג'ין גינס (באנגלית: Demi Gene Guynes; נולדה ב-11 בנובמבר 1962), המוכרת בשם הבמה דמי מוּר (Demi Moore), היא שחקנית ומפיקת קולנוע אמריקאית.
ביוגרפיה.
נולדה בשם דמי ג'ין הרמון (Demi Gene Harmon) ברוזוול, ניו מקסיקו שבארצות הברית, למשפחה נוצרית ממוצא בריטי. אביה, צ'ארלס הרמון, איש חיל האוויר האמריקאי, נטש את אמה וירג'יניה (לבית קינג) לאחר חודשיים של נישואים, עוד טרם נולדה מור. כשהייתה בת 3 חודשים, נישאה אמה לדן גיינס, איש מכירות, שהחליף מקומות עבודה לעיתים קרובות וכתוצאה מכך עברה המשפחה מקומות רבים. באוקטובר 1980, התאבד דן בגיל 37, שנתיים לאחר שנפרד מאמה של מור. אמה נעצרה רבות עקב פשעים רבים בהם הצתות ונהיגה בשכרות. מור ניתקה קשר עם אמה בשנת 1990. בשנת 2019 חשפה שבילדותה אמה מכרה אותה לגבר עבור 500 דולר.
למור אח-למחצה מנישואי אמה לגיינס, ושלושה אחים-למחצה מנישואי אביה הביולוגי.
בגיל 10 עברה ניתוח לתיקון פזילה בעיניה. בנוסף, סבלה מור מתפקוד לקוי בכליות.
קריירה.
חבר שכנע את מור לעזוב את התיכון בגיל 16 ולנסות לשחק. לאחר שנטשה את בית הספר היא חתמה בסוכנות הדוגמנות עלית וטסה לאירופה לדגמן. מאוחר יותר, היא נרשמה לשיעורי דרמה לאחר שהושפעה משכנתה, השחקנית הגרמניה נסטסיה קינסקי. ב-1981, שיחקה לראשונה בקולנוע בסרט "בחירות".
בשנת 1982, שיחקה לראשונה בטלוויזיה באופרת הסבון בית חולים כללי שם שיחקה את דמותה של ג'קי טמפלטון. באותה שנה שיחקה בסרט "טפיל".
ממשכורותיה הראשונות מימנה מור מסיבות קוקאין. בעיית הסמים שלה נמשכה למעלה משלוש שנים, עד שהבמאי ג'ואל שומאכר פיטר אותה מהסרט "חברים" (שם שיחקה דמות מכורה לקוקאין) כאשר הגיעה מסוממת לצילומים. היא חויבה לחתום על חוזה בו צוין שעליה לפתור את בעיית האלכוהוליזם והסמים שלה.
בשנת 1990, פרצה מור לתודעה עם כיכובה בסרט "רוח רפאים" שזכה להצלחה רבה. באותה שנה היא התארחה בפרק בסדרה "אגדות מעולם המסתורין".
במהלך שנות ה-90 הייתה מור השחקנית שהרוויחה את השכר הגבוה ביותר בהוליווד, כאשר קיבלה סכום של 10 מיליון דולר לסרט, בעקבות הצלחת סרטיה "בחורים טובים" ו"הצעה מגונה".
למרות זאת, חלה נסיגה בקריירה שלה, כאשר סרטים כמו "אות קלון", "המושבעת", "סטריפטיז" ו"ג'י איי ג'יין" (סרט שבו אף גילחה את ראשה), נכשלו וגררו ביקורות שליליות.
בשנת 2000 לאחר שלוש שנות הפסקה, שבה מור לשחק בסרט "Passion of Mind".
בשנת 2003 שיחקה בסרט "" לצידן של קמרון דיאז ודרו ברימור. הסרט הגיע למקום הראשון בשוברי הקופות. באותה שנה התארחה בפרק בסדרה "ויל וגרייס".
בשנת 2006 כיכבה מור בסרטים "דמדומים" (Half Light) ו"בובי" על ההתנקשות במועמד לנשיאות רוברט קנדי.
ב-2007 שיחקה בסרט "מיסטר ברוקס", וב-2008, כיכבה בסרט "השוד המלוטש" לצידו של מייקל קיין.
בשנת 2009 שיחקה בסרט "משפחת ג'ונס". ב-2011, כיכבה בסרט "התמוטטות" לצד קווין ספייסי.
בשנת 2012 שיחקה בסרט "LOL" את אמה של מיילי סיירוס, ובשנת 2013 שיחקה בדרמה "בחורות טובות" בכיכובן של דקוטה פנינג ואליזבת אולסן.
בשנת 2016 שיחקה בסרט הקומי "לחגוג את החיים" לצידן של שירלי מקליין וג'סיקה לאנג. בשנת 2017 שיחקה בקומדיה השחורה "לילה קשוח" לצד סקרלט ג'והנסון וזואי קרביץ. בשנת 2017 הצטרפה לקאסט העונה הרביעית של סדרת הדרמה "אימפריה" ברשת פוקס בתפקיד קלאודיה. בשנת 2018 דיבבה למספר פרקים בסדרה "אנימלס" ב-HBO.
חיים אישיים.
ב-8 בפברואר 1980, בגיל 18, נישאה מור למוזיקאי פרדי מור אשר היה מבוגר ממנה ב-12 שנה. במהלך נישואיהם החלה דמי להשתמש בשם המשפחה של מור כשם הבמה שלה. בספטמבר 1984, החלו השניים בהליך גירושין שהסתיים באוגוסט 1985. באותה תקופה יצאה עם עמיתה מקבוצת Brat Pack, אמיליו אסטבז. השניים התארסו ולאחר מכן נפרדו.
ב-21 בנובמבר 1987 התחתנה עם השחקן ברוס ויליס. לזוג שלוש בנות: רומר (נולדה ב-1988), סקוט (נולדה ב-1991) וטלולה סל (נולדה ב-1994). ב-1991 כשהיא בחודש השביעי להריונה, הופיעה בעירום על שער המגזין "ואניטי פייר" ותמונתה זכתה לפרסום עצום. ב-18 באוקטובר 2000 התגרשה מברוס ויליס לאחר 13 שנות נישואים.
בשנת 2003, החלה לצאת עם השחקן אשטון קוצ'ר, הצעיר ממנה ב-15 וחצי שנים. השניים נישאו ב-24 בספטמבר 2005 בטקס פרטי שנוהל על ידי רב מ"מרכז הקבלה" בלוס אנג'לס. לאחר 6 שנות נישואים, בנובמבר 2011 הודיעו קוצ'ר ומור כי הם מתגרשים. למור הייתה גם מערכת יחסים עם הנסיך אנדרו מבריטניה.
מור היא טבעונית.
רדוקציה פולינומיאלית
מרזח (טקס)
מרזח הוא טקס סעודה ומשתה פולחני קדום שהיה נהוג בתרבויות הלבנט. סעודה זאת הייתה מתקיימת, לעיתים, במערת הקבורה המשפחתית, עם שלדי אבות המשפחה, במטעים ובגרנות, או בבתי מרזח המיועדים לטקסי מתים. בתרבויות מסופוטמיה היה טקס דומה בשם כיספו.
ממצאים.
עדויות אפיגרפיות וארכאולוגיות למרזח נמצאו בתרבויות רבות בלבנט.
באוגרית.
בין לוחות שירת אוגרית נמצא לוח העוסק באל זובח בביתו מצידו ומזמין לסעודה (שהיא ככל הנראה סעודת אבל) אלים נוספים, תוך קריאה לשתות עד שכרה. בסעודה מוגשים בשר, לחם, תירוש ויין. ירח, שלא היה בין הקרואים, מתקבל בברכה על ידי אל מאחר שאל הכירו, אך דמות (ששמה אינו מוזכר) אחרת שאל לא הכיר מוכית על ידו, ודומה שענת ועשתרת עוזרות לו ומכינות לו נשק. אל מתואר "יתֿב במרזחה" (יושב בשל מרזחו, בגלל אבלו) ושותה בעצמו עד שכרה. השדון 'חבי' לועג לו על הפרשותיו הבלתי-נשלטות. מכאן הלוח קטוע ולא ברור מה התרחש בהמשכו. אל מתואר משתכר באבלו במרזח גם בלוח מעלילות בעל וענת, אולם הלוח פגום מאוד ולא ניתן לחדש ממנו מידע על מנהגי המרזח.